מסכת מעילה פרק פרק שלישי ולד חטאת

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

(מעילה י,ב)

משנה:

ולד חטאת, ותמורת חטאת, וחטאת שמתו בעליה – ימותו; (דהני הוו מהנך חמש חטאות המתות; והנך שלש מתות לעולם, בין לפני כפרה בין לאחר כפרה: ולד חטאת להכי מתה: שהרי אינה ראויה לכפרה שלא הפרישה מתחלה לכך; ותמורת חטאת נמי להכי מתה: שהרי באה בעבירה, ד'[ו]לא ימיר' כתיב [ויקרא כז,י]; וחטאת שמתו בעליה נמי להכי מתה: דאין כפרה למתים, דמיתתן כיפרה עליהם;)

ושעיברה שנתה ושאבדה (עד שהיא תמימה) ונמצאת (והרי היא) בעלת מום:

1) אם משכיפרו הבעלים (באחרת: שלא רצו להתכפר בדמי זו שעברה שנתה או שאבדה ונמצאת בעלת מום) – תמות (ואפילו נמצאת קודם כפרה ונתכפרו בעליה באחרת תמות: הואיל ונמצאת בעלת מום\*), ואינה עושה תמורה (דכיון דנתכפרו באחרת: דלא אחשבה להאי לא לקדושת דמים ולא לקדושת מזבח - הילכך לא אלימא למיתפס אחרים בתמורה, ואף על גב דבעלמא בעל מום עושה תמורה, דכתיב או רע בטוב [ויקרא כז,י] - הכא לא תפיס) (תוספות ד"ה ואינה עושה תמורה: שאם תתפיס בהמה אינה מקודשת דהא למיתה אזלא), ולא נהנין (מהם לכתחלה הואיל וקדושין הוו) ולא מועלין (ואם נהנין אין מועלין בהן מדאורייתא אלא מדרבנן ואינו משלם אלא קרן בלבד);

(\*אבל אם נמצאת תמימה קודם כפרה, אף על פי שנתכפרו באחרת - אינה מתה, אלא תרעה; והכי אמרינן במסכת תמורה בפרק 'ולד חטאת' (דף כב.))

(מעילה יא,א)

המשך המשנה

2) ואם עד שלא כיפרו הבעלים (באחרת נמצאו, ורוצין להתכפר בדמי אותה שהיא בעלת מום, הואיל ומסאבא וקיימא) – [תרעה עד שתסתאב ו]תמכר (לאלתר), ויקחו בדמיה (חטאת) אחרת, (ואותה שעברה שנתה תרעה עד שתסתאב ותמכר ויביא בדמיה אחרת;) ועושה תמורה, ומועלין בה (הואיל וקדושה קדושת דמים).

גמרא:

מאי שנא רישא דלא קא מיפלגי (ואמר דלעולם ימותו: בין משכיפרו בין עד שלא כיפרו) ומאי שנא סיפא דקא מיפלגי?

רישא פסיקא ליה (דלעולם ימותו: דמאי הפלגה איכא לפלוגי ברישא? התם ליכא למימר 'כיפרו ולא כיפרו', דולד חטאת ותמורת חטאת אינהו גופייהו לא הוו חטאת, וחטאת שמתו בעליה נמי הא מתו להו בעלים!), סיפא לא פסיקא ליה (אבל בסיפא איכא לפלוגי).

הא תנא ליה גבי תמורה (כי האי גוונא [תמורה פ"ד מ"א])?

תנא התם משום תמורה (איידי דאיירי בתמורה איירי נמי במעילה), תנא הכא משום מעילה (ואיידי דאיירי במעילה איירי נמי בתמורה).

משנה:

המפריש מעות לנזירותו (ולא פירש "אלו לחטאת ואלו לעולה ואלו לשלמים") - לא נהנין ולא מועלין (בכל אותן מעות) מפני שהן ראוין לבא כולן שלמים. (כלומר: דבכל מנה ומנה מצינן למימר 'זה הפריש לשלמים' ושלמים קדשים קלין נינהו, ואין בהן מעילה, כדתנן בפרק קמא (לעיל דף ז.) 'קדשים קלין לפני זריקת דמים אין מועלין בהן'). (ומאי טעמא אזיל לקולא? דאי אמרת כולן ראויין להביא עולה, ואיכא מעילה בכולהו - מכל מקום דמי שלמים איכא בינייהו, דאינן בני מעילה, ואי מייתי עלייהו קרבן מעילה - אישתכח דקא מייתי חולין לעזרה! הלכך לקולא דלא נהנין ולא מועלין\*.)

\*[לפיכך משנתנו לא כרבי עקיבא, כי לשיטתו ספק מעילה יביא אשם תלוי, ואין בעיה של חולין לעזרה.]

מת והיו לו מעות סתומין (דלא פריש) - יפלו לנדבה (דהלכה היא בנזיר).

מעות מפורשים: דמי חטאת ילכו לים המלח (דחטאת שמתו בעליה היא), לא נהנין ולא מועלין;

דמי עולה יביאו עולה (דדורון בעלמא היא, דלאו לכפרה אתיא, וכדאמרינן בקינין (פ"ב משנה ה) '*האשה שמתה - יביאו יורשיה עולתה*') ומועלין בהן;

דמי שלמים יביאו שלמים, ונאכלין ליום אחד (כדין שלמי נזיר), ואין טעונין לחם (משום דכתיב ביה (במדבר ו,יט) ונתן על כפי הנזיר - ואין כאן נזיר).

גמרא:

מתקיף לה ריש לקיש: (הואיל וקתני במתניתין '*לא נהנין ולא מועלין מפני שהן ראויין לבא כולן שלמים*) וליתני נמי 'המפריש מעות לקינים לא נהנין ולא מועלין (כדקתני): מפני שהן ראוין להביא [במעות אלה] תורין (קטנים) שלא הגיע זמנן ובני יונה שעבר זמנן (שכבר הן צהובין) - (לא נהנין ולא מועלין)' (דכיון דאינן ראויין לקרבן: דפסולין נינהו - לא קרינא בהו מקדשי ה', ולית בהו מעילה)?

אמר רבא: (לא דמי מפריש מעות לנזירותו למפריש מעות לקינו:) (דגבי נזירות) אמרה תורה במעות סתומין הבא שלמים (משום דאיחייב נמי להביא במקצתו שלמים, הלכך אמרינן מפני שראויין להביא בכולן שלמים - לית בהו מעילה); (אבל הכא במפריש מעות לקינו, מי) אמרה תורה הבא תורין שלא הגיע זמנן? אינן ראויין למזבח (כלל, למאי מייתי להו)!? (הילכך לא תני להו הכא).

משנה:

רבי שמעון [ספרים אחרים: רבי ישמעאל – אבל תוספות גורסים 'רבי שמעון'] אומר: הדם קל בתחלה וחמור בסופו, נסכין חומר בתחלתן וקל בסופן:

דם בתחלתו אין מועלין; יצא לנחל קדרון מועלין בו. (מועלין בו מדרבנן, אבל במקדש אין מועלין בו אפילו מדרבנן, לפי שאין גוזרין גזירות במקדש, דהא לנחל קדרון - לאחר זריקה הוא, כדתנן (יומא פ"ה מ"ו, דף נח:) '*אלו ואלו מתערבין לאמה ויוצאין לנחל קדרון ונמכרין לגננין לזבל ומועלין בהן*' והאי מעילה - מדרבנן היא, ולא מדאורייתא; אבל מדרבנן מועלין, כגון לאחר שיצא לנחל קדרון.)

נסכין: בתחלתן מועלין בהן; ירדו לשיתין - אין מועלין בהן.

גמרא:

תנו רבנן: '*מועלין בדמים - דברי רבי מאיר ורבי שמעון וחכמים אומרים: אין מועלין*'.

מאי טעמא דמאן דאמר 'אין מועלין (מדאורייתא)'? (לישנא אחרינא הכי גרסינן: עד כאן לא פליגי [דאין מועלין דאורייתא]; מנא הני מילי דאין מועלין בדמים מדאורייתא?)

תוספות ד"ה מאי טעמא: 'מאי טעמא דמאן דאמר אין מועלין' לא גרסינן, דאם כן משמע דמאן דאמר 'מועלין' היינו מדאורייתא, ולית ליה הני דרשות דבסמוך, וזה אינו: דהא בריש 'הוציאו לו' (יומא דף נט:) קאמר 'ע"כ לא פליגי אלא מדרבנן, אבל דאורייתא אין מועלין'; ועוד: דרבי שמעון קאמר הכא דמועלין, ובמתניתין קאמר דאין מועלין אלא בסוף, דרצה לומר מדרבנן! אלא הכי גרסינן: עד כאן לא פליג רבי שמעון אלא מדרבנן, אבל מדאורייתא אין מועלין - מנהני מילי?

אמר עולא: אמר קרא: (ויקרא יז,יא) [כי נפש הבשר בדם הוא] ואני נתתיו לכם [על המזבח לכפר על נפשתיכם כי הדם הוא בנפש יכפר] - שלכם הוא.

דבי רבי ישמעאל תנא: 'לכפר': לכפרה נתתיו, ולא למעילה.

רבי יוחנן אמר: אמר קרא: '*כי הדם הוא בנפש יכפר*': לפני כפרה כלאחר כפרה הוא: מה לאחר כפרה אין בו מעילה (דנעשית מצותו) - אף לפני כפרה אין בו מעילה.

ואימא (הכי לאידך גיסא): 'מה לפני כפרה יש בו מעילה (שהרי לא נעשית מצותו) אף לאחר כפרה יש בו מעילה'? (ואוקימנא דאידי ואידי יש בו מעילה; לטעמיה דרבי יוחנן קאמר, דדריש 'הוא', וקאמר ליה: מאי חזית דדרשת הכי?)

(אמר ליה רבי יוחנן:) וכי יש לך דבר שנעשית מצותו ויש בו מעילה? (אלא ודאי הכי מיסתבר, כדאמינא)!

אמאי לא?:

(מעילה יא,ב)

הרי תרומת הדשן (דהוי אצל המזבח), שנעשה מצותו ויש בו מעילה (דכתיב [ויקרא ו,ג] [ולבש הכהן מדו בד ומכנסי בד ילבש על בשרו והרים את הדשן אשר תאכל האש את העלה על המזבח] וְשָׂמוֹ [אצל המזבח] ונגמר מיניה הכא)?

משום (הכי לא גמרינן מיניה) דהוה ליה תרומת הדשן ואיברי שעיר המשתלח שני כתובין הבאין כאחד, וכל שני כתובין הבאין כאחד אין מלמדין.

הניחא למאן דאמר (התם (יומא דף סז.)) איברי שעיר המשתלח אין נהנין מהן (איברי שעיר של יום הכפורים מועלין בהן אף על פי שנעשית מצותן, משום דכתיב [ויקרא טז,כב] [ונשא השעיר עליו את כל עונתם] אל ארץ גזירה [ושלח את השעיר במדבר] – שפיר: להכי לא גמיר מתרומת הדשן: דהוי תרומת הדשן ושעיר המשתלח שני כתובין הבאין כאחד), אלא למאן דאמר נהנין מהן (דמפיק ליה ממדבר) מאי איכא למימר (נגמר מתרומת הדשן, דלא הוו שני כתובין וכו')?

משום דהוה ליה תרומת הדשן ובגדי כהונה שני כתובין הבאין כאחד, וכל שני כתובין הבאין כאחד אין מלמדין;

הניחא לרבנן, דאמרי '(ויקרא טז,כג) [ובא אהרן אל אהל מועד ופשט את בגדי הבד אשר לבש בבאו אל הקדש] והניחם שם - מלמד שהן טעונין גניזה' – שפיר; אלא לרבי דוסא, דאמר מותר להשתמש בהן כהן הדיוט (דלית בהו מעילה, ומאי והניחם שם? - שלא ישתמש בהן ביום הכפורים אחר) - מאי איכא למימר?

משום דהוה תרומת הדשן ועגלה ערופה שני כתובין הבאין כאחד;

הניחא למאן דאמר אין מלמדין, אלא למאן דאמר מלמדין [רבי יהודה] מאי איכא למימר (אפילו למאן דאמר מלמדין מהן - הכא אין מלמדין)?: (משום ד)תרי מיעוטי כתיבי: כתיב התם (דברים כא,ו) [וכל זקני העיר ההוא הקרבים אל החלל ירחצו את ידיהם על העגלה] הערופה [בנחל] (הערופה - דה"א קמייתא יתירא היא), וכתיב התם [ויקרא ו,ג] [ולבש הכהן מדו בד ומכנסי בד ילבש על בשרו והרים את הדשן אשר תאכל האש את העלה על המזבח] וְשָׂמוֹ [אצל המזבח] (דוי"ו בתראה מייתרא, לומר לך) הני – אִין (הני הוא דמועלין בהן לאחר שנעשית מצותם), (אבל) מידי אחרינא – לא.

תוספות ד"ה תרי מיעוטי כתיבי. תימה! דבחד מיעוטא הוה סגי: דליכא למימר דאי לא כתיב מיעוטא אלא בחד הוה ילפינן מאידך, דאם כן לישתוק מן המיעוט, דהא שני כתובים הבאין כאחד אין מלמדין!?

ונראה למורי הרב רבינו פרץ דלא מצי למישתק מהערופה: דאיצטריך לומר 'זו בעריפה ואין אחר בעריפה' - לאפוקי פרה אדומה, כדאמר בפרק קמא דחולין (דף כד.), וא"כ צריך לכתוב ושמו כדי שלא נלמוד משם דהערופה איצטריך, כדפי'.

[## והיות והתורה היתה צריכה לפרט בכל מקרה שמועלים לאחר שנעשה מצותו - מכאן שהכלל הוא שאין מעילה לאחר שנעשה מצותו.]

נסכים בתחילה מועלין בהן [ירדו לשיתין - אין מועלין בהן]:

לימא מתניתין (דקתני '*ירדו לשיתין אין מועלין בהן*') דלא כרבי אלעזר בר רבי צדוק, דתניא: '*רבי אלעזר בר רבי צדוק אומר: לול קטן היה בין כבש למזבח במערבו של כבש; אחת לשבעים שנה פרחי כהונה יורדין בו ומביאין יין קרוש שהוא דומה לעגולי דבילה ושורפין אותה בקדושה, שנאמר* (במדבר כח,ז) [ונסכו רביעת ההין לכבש האחד] *בקודש הסך נסך שכר לה'; כשם שניסוכה בקדושה כך שריפתה בקדושה*' (דלא כרבי אלעזר בר רבי צדוק, דהוא אית ליה דאף על גב דירדו לשיתין - שריפתם בקדושה, וכיון דמצריך להו שריפה בקדושה - אית ליה נמי דמועלין בהן).

מאי משמע? - ואמר רבינא: אתיא קודש קודש: כתיב הכא 'בקודש' וכתיב התם (שמות כט,לד) [ואם יותר מבשר המלאים ומן הלחם עד הבקר] ושרפת את הנותר באש ולא יאכל כי קודש ~~הם~~ הוא: מה נותר שריפתו בקדושה (דכל שפסולו בקדש שריפתו בקודש, דגמר לה (פסחים דף פב:) מחטאת, דכתיב [ויקרא ו,כג] וכל חטאת אשר יובא מדמה [אל אהל מועד לכפר בקדש לא תאכל] באש תשרף: שריפתו תהא בקדושה) אף האי נמי בקדושה.

אפילו תימא רבי אלעזר בר רבי צדוק (והא דקתני '*ירדו לשיתין אין מועלין בהן*':) דאי קלט (שלא ירדו לקרקע השית, אלא קודם שיגיעו לשית - פשט ידו למטה וקלטה מן האויר, דהתם אין מועלין בהן; הא ירדו לשית - מועלין בהן דקרקע השית מקדש להו);

איכא דאמרי לימא מתניתין כרבי אלעזר בר רבי צדוק, דאי קלט (כלומר: מדאיצטריך ליה לתנא למיתנא 'ירדו לשיתין אין מועלין בהן', אלמא סבירא ליה כרבי אלעזר דאמר 'לול קטן היה שם שיכול להביאו דרך לול', דאי רבנן - סברי שיתין חלולין ויורדין עד התהום, היאך יכול ללקטן ולמעול בהן? הא נחיתו להו לתהום);

אמרי (ומשני:): לא, ומדרבנן (אפילו תימא רבנן דאי קלט: שאם הכניס ידו לאויר השיתין וקלטן קודם שירדו לתהום - אפילו הכי קא משמע לן דאין מועלין בהן;

לישנא אחרינא: דאי רבי אלעזר בר רבי צדוק, כיון דאמר 'ושורפין אותן בקדושה' אכתי בקדושתייהו קיימי, וסבירא ליה דמועלין!

אפילו תימא רבי אלעזר בר רבי צדוק דאין לך כו' [דבר שנעשתה מצותו ומועלין בו], והא דקאמר 'ושורפין אותו בקדושה' - הכי קאמר: אם בא לשורפו - שורפו בקדושה, אבל מעילה אין בו מאחר שירד לשיתין).

והא קרא קנסיב לה?

אסמכתא.

תוספות ד"ה מה נותר שריפתו בקודש אף זו שריפתו בקדש. והיינו דלא כר"א ברבי צדוק: דכיון דלאחר שירד טעון שריפה - אם כן לא נעשית מצותו! ואמאי אמרינן במתני' 'ירדו לשיתין אין מועלין'!?

ומשני: אפילו תימא ר' אלעזר ברבי צדוק הוא, דאי קלט; כלומר: שקלט מאויר ולא ירדו ממש על הריצפה, ובכי האי גוונא אין מצותה בשריפה, ולהכי קאמר במתני' דאין מועלין.

איכא דאמרי לימא מתני' ר"א בר רבי צדוק ולא רבנן: דאי רבנן, אמאי קאמר במתני' 'ירדו לשיתין אין מועלין בהם'? מאי מעילה שייכא בהו? והלא הם יורדין לתהום, והיאך יכול למעול בהם?

ומשני: דאי קלט;

ועתה לגירסא זו לא חשיב האי דיוקא (ללישנא קמא) לרבי אלעזר ברבי צדוק איכא דאמר לימא דמתני' אתא כרבי אלעזר בר צדוק, וכגון דאיקלט: שקלט את היין קודם שירד לריצפה, דאם ירד לריצפה - מקדשת וצריך לשורפו, ואם כן לא נעשית מצותה!?

ומשני: לא! לעולם כרבי אלעזר, ואפילו לא איקלט, ומדרבנן;

ופריך: **והא קרא קנסיב ליה** פירוש: והא ר"א בר צדוק דריש לה מקרא?

ומשני: אסמכתא בעלמא היא.

משנה:

דישון מזבח הפנימי והמנורה (הדשן שעליהם היה מוציאו ומניחו אצל מזבח החיצון מקום שהוא מניח תרומת הדשן של מזבח החיצון; וקודם שהניחו שם) לא נהנין ולא מועלין (דהכא לא כתיב 'ושמו' כמו שכתוב בדישון מזבח החיצון);

המקדיש דישון בתחלה - מועלין בה (כלומר: לאחר שהניח דישון מזבח הפנימי והמנורה במקום שמניח תרומת הדשן של מזבח החיצון, דאי אפשר דלא לידחו ביה פורתא, ולהכי מועלין בכולו);

תורין שלא הגיע זמנן ובני יונה שעבר זמנן - לא נהנין ולא מועלין.

גמרא:

בשלמא

(מעילה יב,א)

(תרומת) מזבח החיצון, דכתיב ביה (בהדיא דמועלין בו): [ויקרא ו,ג] [ולבש הכהן מדו בד ומכנסי בד ילבש על בשרו והרים את הדשן אשר תאכל האש את העלה על המזבח] וְשָׂמוֹ אצל המזבח (לפיכך טעון גניזה: שהיה נבלע במקומו כדי שלא ימעלו בו), מזבח הפנימי מנלן (שהיה מניחו אצל מזבח החיצון ושיהו מועלין בו לאחר שבא עם תרומת הדשן)?

אמר רבי אלעזר דאמר קרא: (ויקרא ב,טז) והסיר את מוראתו בנוצתה [והשליך אתה אצל המזבח קדמה אל מקום הדשן]; אם אינו ענין למזבח החיצון (אם אינו ענין למכתב אל מקום הדשן לדישון מזבח החיצון, דהא כתיב ביה דשן אחר, דכתיב [ויקרא ו,ג] והרים את הדשן) - תנהו (האי אל מקום הדשן) ענין למזבח הפנימי (לדישון מזבח הפנימי והמנורה, ששם היה מקומו, דמועלין בו כבתרומת הדשן של מזבח החיצון המונח שם).

אימא: אידי ואידי (קראי) במזבח החיצון, ולקבוע לו מקום (והא דשנה עליו הכתוב [ויקרא א,טז] והסיר מוראתו בנוצתה] והשליך [אתה אצל המזבח קדמה אל מקום הדשן] - כדי לקבוע לו מקום: שתהא השלכת מוראת העוף אצל המזבח קדמה, ואכתי לא ידעינן אמאי מועלין בדישון מזבח הפנימי, דהא לא כתיב ביה דישון כלל, דהאי דכתיב [במדבר ד,יג] ודשנו את המזבח [ופרשו עליו בגד ארגמן] - ההוא בשעת מסעות קמיירי)!?

אם כן (כדאמרת דלקבוע לו מקום הוא דאתא) לימא קרא '(והשליך אותו) אצל המזבח (קדמה)' (ותו לא וממילא ידענא דהיינו מקום הדשן, דיליף 'אצל' 'אצל' מ-ושמו אצל המזבח, ואיכא למימר דבתרוייהו בדישון מזבח החיצון קמיירי!); מאי '[אל מקום] הדשן'? - (אלא מדאיצטריך למכתב בהאי קרא הדשן - שמע מינה:) דאפילו מזבח הפנימי (בדישון מזבח הפנימי מיירי: דאם אינו ענין כו'; וכיון דכתיב ביה דשן דינו כתרומת הדשן של מזבח החיצון: מועלין בה).

מנורה מנלן?

דשן - הדשן (מריבוייא דה"א אתי דישון המנורה).

תוספות ד"ה **בשלמא מזבח החיצון** דכתיב ושמו אצל המזבח. לכאורה משמע דהכי קאמר: בשלמא דישון מזבח החיצון אין מועלין משום דכתיב ושמו; מיהו אין לפרש כך, דהא בדישון מזבח החיצון יש בו מעילה, כדמשמע לעיל, דפריך 'והרי תרומת הדשן וכו'! ואדרבה: ושמו משמע שיש בו מעילה, כדקאמר לעיל, וכתיב התם 'ושמו אצל'!

לכך נראה לפרש דייק ממתניתין דקתני 'דישון מזבח הפנימי לא נהנין ולא מועלין' משום דנעשה מצותו, דהיינו דישון, אבל עד שלא נדשן - מועלין בו, דאכתי לא נעשית מצותו: דמצוה לדשנו; ודוקא במזבח הפנימי, אבל במזבח החיצון מועלין בו אף לאחר הדישון, ועלה קאמר בגמרא 'בשלמא מזבח החיצון': מועלין בו אף לאחר הדישון, משום דכתיב ושמו לומר דאף כי נעשית מצותו מועלין בו, כדנפקא לן לעיל, מדכתיב ושמו; אלא מזבח פנימי מנלן דמצוה לדשנו, דנימא דאין מועלין משעת דישון ואילך משום דנעשית מצותו?

ולא נראה: דאם כן משמע דקודם דישון יש מעילה בדשן מזבח הפנימי, וזה אינו, כדאמרינן בפרק 'כל שעה' (פסחים דף כו.) דקטרת - משתעלה תמרתו אין בו מעילה!?

אלא נראה לפרש כך: בשלמא מזבח החיצון דכתיב ושמו נפקא לן מיניה דהוי מצוה לדשנו, אלא מזבח הפנימי מנלן דמצוה לדשנו ולאו ממעילה קא פריך כלל!

וזה דוחק: דהוה ליה לאיתויי גבי מזבח החיצון והרים [את] הדשן; ועוד בסמוך, דקבעי (המשך דף יב/א) **מנורה מנא לן**? לא קבעי מדישון, דהא כתיב בהדיא (שמות ל,ז) בהיטיבו את הנרות; אלא קבעי מנלן דהיה קביעות מקום לדשנו של מנורה אצל מזבח קדמה [ההיכל ובו המנורה היו ממערב למזבח החיצון]; לכך נראה לפרש דהכא נמי בעי בקביעות מקום דמשמע מתוך המשנה דקביעות מקום דמזבח הפנימי הוא אצל קדמה = במקום ששם דישון מזבח החיצון, מדקאמר 'דישון מזבח הפנימי אין מועלין' משמע הא למזבח החיצון במקום שקבוע דישון פנימי מועלין כן דישון מזבח הפנימי הוא אצל המזבח קדמה: שאם היה חוץ - אמאי מועלין שם אפילו במזבח החיצון? והא אמרינן לעיל דמועלין בה עד שתצא לבית הדשן, אלמא דכי יצאת לבית הדשן לית בה מעילה!? אלא ודאי דישון מזבח הפנימי היה אצל מזבח קדמה, סמוך לתרומת הדשן של מזבח החיצון (ובכאן גרס בית הדשנים היה שם); והשתא ניחא דקאמר דישון מזבח הפנימי אין מועלין - הא של מזבח החיצון באותו מקום מועלין', דאכתי לא יצא לבית הדשן שמחוץ למחנה, ועלה קאמר בגמרא: בשלמא מזבח החיצון נפקא לן קביעות מקום לתרומת הדשן, דכתיב ושמו אצל המזבח, אלא מזבח הפנימי מנלן שיש קביעת מקום לדישון? דאמר קרא [ויקרא א,טז: והסיר מוראתו בנוצתה] והשליך אותה אצל המזבח קדמה [אל מקום הדשן]; אם אין ענין למזבח החיצון - דהא כתיב ושמו - תנהו למזבח הפנימי.

תוספות [דף יב/א] ד"ה ואימא אידי ואידי למזבח החיצון ולקבוע לו מקום. פי' לקבוע מקום למוראה ונוצה שישליכנה במקום תרומת הדשן של מזבח החיצון;

וקשה: דמשמע דקאי לקבוע מקום אתרומת הדשן של מזבח החיצון גופייהו; ועוד קשיא: מאי משני 'אם כן לימא קרא 'אצל המזבח'?' ה"ל למימר 'אם כן לא לכתוב 'אל מקום הדשן', אלא 'והשליך אותה אצל המזבח קדמה' ותו לא!?

אלא הכי פירושו: **ואימא אידי ואידי** לדישון המזבח החיצון ולקבוע לו מקום לדישון שהיא קדמה, דבאידך קרא דושמו לא כתיב 'קדמה', ולא הוה ידענא במזרח או במערב, ומתני: אם כן לימא קרא 'אצל', כלומר: למה לי דכתיב 'אל מקום הדשן'? לא לכתוב אלא 'אצל המזבח קדמה' והייתי למד בגזירה שוה: אצל אצל דדישון מזבח החיצון במקום שזורקין בו המוראה והנוצה; מאי 'מקום הדשן'? - דאפילו מזבח הפנימי, כלומר: שגם קביעות מקום דישון מזבח הפנימי היה שם אצל מזבח החיצון.

תוספות ד"ה **מנורה מנלן**: מנלן דדישונה היה שם אצל המזבח?

דשן הדשן כלומר: בגזירה שוה דשן דשן נפקא לן ממזבח.

משנה:

[תורין שלא הגיע זמנן ובני יונה שעבר זמנן - לא נהנין ולא מועלין.]

רבי שמעון אומר: תורין שלא הגיע זמנן - מועלין בהן (לפי שראוין למזבח כשיגדילו); בני יונה שעבר זמנן - לא נהנין ולא מועלין בהן.

תוספות מעילה דף יא/ב ד"ה רבי שמעון אומר תורים שלא הגיע זמנן מועלין בהן. כדמפרש בגמרא; ובני יונה שעבר זמנן לא נהנין ולא מועלין, ולא דמי לחטאת שעברה שנתה דאמר לעיל דמועלין בה קודם כפרה: דהתם משום דאזיל לרעיה ואית לה פדיון, אבל הכא - אין לעופות פדיון ולא איקרו קדשי ה'.

גמרא:

בשלמא רבי שמעון (דמחייב מעילה בשלא הגיע זמנן), כדקתני טעמא (בפרק 'אותו ואת בנו'): (השוחט אותו ואת בנו קדשים בחוץ, שָׁנִי: הרי הוא בלא תעשה דשוחט חוץ, ואין בו כרת,) שהיה רבי שמעון אומר: כל הראוי לאחר זמן (כגון זה שהוא ראוי לישחט למחר בפנים ושחטו בחוץ) והקדישו בתוך זמנו - הרי הוא בלא תעשה ואין בו כרת (לפי שאינו מתקבל בפנים)' (דאיסור אותו ואת בנו נוהג נמי בקדשים (חולין דף עח.); והני תורים נמי שהקדישן קודם זמנן, הואיל ויהיו ראוין לאחר מכאן - השתא נמי אית בהו מעילה), אלא רבנן (תנא קמא, דאמר 'לא נהנין ולא מועלין') מאי שנא ממחוסר זמן (ממחוסר זמן דבהמה דקיימא לן שנכנס לדיר להתעשר, כדאמרינן פרק 'מעשר בהמה' (בכורות דף נו. [בגמרא ולא במשנה, שבמשנה בכורות פ"ט מ"ד איתא: הכל נכנס לדיר להתעשר חוץ מן...ומחוסר זמן]): 'מחוסר זמן נכנס לדיר להתעשר': דיליף העברה העברה מבכור [שמות יג,יב: והעברת כל פטר רחם... ויקרא כז,לב: וכל מעשר...יעבר תחת השבט]: מה בכור קדוש לפני זמנו - שהרי קדוש מרחם - אף מחוסר זמן נמי, שאינו בן שמונה - קדוש לפני זמנו וקרב לאחר זמנו; והני תורין נמי ליקדשו קודם זמנן ולמעול בהו)?

אמרי (לא דמי מחוסר זמן דבהמה למחוסר זמן דעופות): (דהיינו טעמא ד)מחוסר זמן (דבהמה [שהוא] קדוש:) מידי דהוה אבעל מום (דבהמה): דבר פדיון הוא (דמיגו דחשיבא דאית בה קדושה כשהיא בעלת מום - אית בה קדושה נמי כשהיא מחוסר זמן), אבל הני עופות, כיון דאין מום פוסל בעופות (דליכא למימר בהו האי מגו, הואיל ואין המום פוסל בעופות: דאין תמות וזכרות בעופות) [ו]אין לעופות פדיון - (הכי נמי דעוף) אינו קדוש במחוסר זמן.

תוספות ד"ה **בשלמא לרבי שמעון:** לכן מועלין בתורין שלא הגיע זמנן, כדקתני טעמא בפרק 'השוחט' (זבחים דף קיב:) גבי אותו ואת בנו ומחוסר זמן - הרי הוא בלא תעשה אם שחט בחוץ, וכיון דאם שחטה בחוץ עובר בלא תעשה - אם כן חשיבי לענין שמועל בהם; אלא לרבנן, דאמרי דליכא לאו אם שחט בחוץ, מאי שנא ממחוסר זמן דמועלין בו קודם שיגיע זמנו!?

מעיקרא הוה מצי למימר 'בשלמא לר"ש מידי דהוי אמחוסר זמן'- בלאו האי טעמא דאית בהו לא תעשה, אלא בעי למימר טעמא דאתי שפיר אפילו במסקנא: דמסיק מידי דהוה אבעל מום, ומחלק בין מחוסר זמן לעופות; וכה"ג פירשתי בפ"ק דשבת (דף ה:) גבי 'בשלמא בן עזאי מהלך כעומד דמי'.

אמר עולא אמר רבי יוחנן: קדשים שמתו - יצאו מידי מעילה דבר תורה (דלא קדשי ה' נינהו, דלא חזו לגבוה; וקדושת דמים נמי לית בהו: דאין פודין את הקדשים להאכילם לכלבים).

יתיב עולא וקאמר להא שמעתא; אמר ליה רב חסדא: מאן שמע לך ולרבי יוחנן רבך! [וכי] קדושה שבהן להיכן הלכה?

אמר ליה: תיקשי מתניתין: '*תורין שלא הגיע זמנן ובני יונה שעבר זמנן לא נהנין ולא מועלין*', הכא נמי נימא 'קדושה שבהן להיכן הלכה'? (אלא כי היכי דבמתניתין לא אמרינן 'קדושה שבהן להיכן הלכה' - הכי נמי לא אמר גבי קדשים שמתו, הלכך יצאו מידי מעילה דבר תורה; אבל בהא מודינא לך: אף על גב דאמינא 'יצאו מידי מעילה דבר תורה', מודינא דאיכא מעילה מדרבנן בקדשים שמתו ובתורין שלא הגיע זמנן, ומשלם הקרן)!

אמר ליה (רש"י אינו גורס 'אמר ליה', דמשמע דרב חסדא קאמר הכי, אלא גורס 'אבל בהא מודינא לך' – ועולא קאמר הכי לרב חסדא): מודינא לך דאיכא מעילה מדרבנן, וקשיא לי ([לעולא] אתורין דרב חסדא, דאמר 'וכי קדושה שבהן להיכן הלכה וכו', דמשמע דסבירא ליה דאית בהו קדושה): מי איכא מידי דמעיקרא לא אית ביה מעילה ולבסוף אית ביה מעילה (ומי איכא מידי דמעיקרא לית ביה מעילה כלל, ולבסוף אית בהו מעילה דרבנן? בשלמא היכא דהוה בה מעילה מעיקרא מדאורייתא, כגון הני קדשים שמתו, דאית בהו מעילה מדרבנן לבסוף – שפיר, אבל בתורין שלא הגיע זמנן: דבשעת הקדש לא הוה בהו מעילה מדאורייתא: דלא חזו בקדשי ה' - מי אמרינן דליהוי בהו מעילה מדרבנן לבסוף)?

ולא? והא איכא דם (דמעיקרא לאלתר כשנשחט קודם שנזרק אין בו מעילה לפי שאין מועלין בדמים), דמעיקרא לית בה מעילה ולבסוף אית בה מעילה, דתנן [לעיל יא,א]: '*דם: בתחלה אין מועלין בו; יצא לנחל קדרון - מועלין בו*'?

אמרי: התם נמי איכא מעילה מעיקרא,

(מעילה יב,ב)

דאמר רב: המקיז דם לבהמת קדשים, (אותו דם שהקיז) אסור בהנאה ומועלין בו (דכיון דלא חזי לזריקה - חשיב כגופה דבהמה, ומועלין בו; וכיון דאית ביה האי מעילה מעיקרא - משום הכי אית ביה מעילה נמי לאחר שיצא לנחל קדרון, אבל תורין - דלא הויא בהו מעילה מעיקרא כלל - קשה לי).

גופא: אמר רב הונא אמר רב: המקיז דם לבהמת קדשים - אסור בהנאה, ומועלין בו.

מתיב רב המנונא [מעילה פ"ג מ"ה להלן]: '*חָלָב המוקדשין וביצי תורין לא נהנין ולא מועלין*' (ולא אמרינן דכגופה דמי - הכי נמי לימא גבי מקיז דם; אמאי מועלין)!?

אמר ליה: כי קאמרינן לגבי דם, דלא מתקיימת (הבהמה) בלא דם (דדם הוא הנפש - להכי אמרינן כגופה דמי ומועלין בו), אבל חלב, דקא מקיימא בלא חלב (הלכך) לא (אין מועלין בו).

מתיב רב משרשיא: '*הזבל והפרש* (של קדשים) *שבחצר* (הוא הדין בכל מקום, אלא דדרכו להיות בחצר של הקדש) *- אין נהנין ואין מועלין, ויפלו דמיה ללשכה*'; אמאי? הכא נמי לא מקיים (הבהמה) בלא פרש (שלא יהא קצת פרש במעיה, וכגופה הוא, ולימעול ביה)?

אמרי: (לא דמי דמה לפרשה:) מאי איריא הדין פרש, דמן עלמא קאתי לה (לבהמה מחמת מאכל של חולין): (אפילו) אזיל האי (אזיל מגופה לגמרי) - אתי אחרינא (כשתחזור ותאכל, ולא כגופה דמי, הלכך אין מועלין בו), לאפוקי דם: מגופה (שהרי נברא עמה, הלכך מועלין בו).

הא קתני '*לא נהנין ולא מועלין ודמיו ללשכה*' - מסייעא ליה לרבי אלעזר, דאמר רבי אלעזר: כל מקום שאמרו חכמים 'קדוש ואינו קדוש (דהיינו: לא נהנין ולא מועלין)' - דמיו יפלו ללשכה.

משנה:

חָלָב המוקדשין וביצי תורין לא נהנין ולא מועלין; במה דברים אמורים? - בקדשי מזבח (דהואיל וחלב וביצים אינן ראוין למזבח - הלכך אין מועלין בהן) אבל בקדשי בדק הבית (הואיל וקדושת דמים הן וכולן ראוין לבדק הבית), הקדיש תרנגולת - מועלין בה ובביצתה, חמורה - מועלין בה ובחלבה.

גמרא:

אלא (השתא קא דייק למתניתין, דקתני 'במה דברים אמורים?' וקאמר) גבי מזבח, (אפילו) כי אקדשה קדושת דמים, לא אית בה מעילה? (דהכי משמע 'במה דברים אמורים? בקדשי מזבח': אבל בקדשי בדה"ב וכו'; אבל אם הקדיש בהמה ועוף למזבח שיקנה מהם דבר הראוי למזבח - אין מועלין בחלב וביצים, ואמאי לית בהו מעילה?)

(אלא) אמר רב פפא: חסורי מיחסרא, והכי קתני: 'במה דברים אמורים? - כשהקדיש קדושת הגוף לגבי מזבח, אבל הקדישו קדושת דמים לגבי מזבח - נעשה כמי שהקדישו לבדק הבית: הקדיש תרנגולת מועלין בה ובביצתה, חמורה מועלין בה ובחלבה'.

משנה:

[משנה ו] כל הראוי למזבח [בגופו, כמות שהוא]

(מעילה יג,א)

המשך המשנה

ולא לבדק הבית, לבדק הבית ולא למזבח, לא למזבח ולא לבדק הבית - מועלין בה;

כיצד?

הקדיש בור מלא מים (ראוי לבדק הבית לבנין לעשות בו טיט, ולא למזבח; ולניסוך המים נמי לא חזי: שלא היו מנסכין אלא ממי השילוח שהן מים חיים), אשפות מלאות זבל (היא עצמה אינה ראויה לא למזבח ולא לבדק הבית), שובך מלא יונים, אילן מלא פירות (אמר לי רבי: דהאי 'אילן' הוא גפן, וראוי למזבח ולניסוך היין, ואינו ראוי לבדק הבית לפי שעצי גפן דקין הן ואינן ראויין לשום בנין; ובבכורים לא מיתוקמא, שהרי אינם קריבין לגבי המזבח), שדה מלאה עשבים (אינה ראויה לא למזבח ולא לבדק הבית) - מועלין בהם ובמה שבתוכה;

אבל אם הקדיש בור ואחר כך נתמלא מים, אשפה ואחר כך נתמלא זבל, שובך ואחר כך נתמלא יונים, אילן ואחר כך נתמלא פירות, שדה ואחר כך נתמלאה עשבים - מועלין בהם, ואין מועלין במה שבתוכה (דכל הני הוו 'גידולין').

רבי יוסי אומר: המקדיש את השדה והאילן - מועלין בהן ובגידולה, מפני שהן גידולי הקדש. (רבי יוסי לא פליג אלא אהנך תרתי: דתנא קמא אמר 'אין מועלין בשבח הקדש' = במה שהשביחו לאחר שהוקדשו, ורבי יוסי סבר: המקדיש שדה או אילן - מועלין בגידוליהם, הואיל וגדלו ממש בהקדש; אבל בור ואשפה ושובך - דלאו גידולי שובך נינהו - לא פליג רבי יוסי.)

ולד המעושרת לא ינוק מן המעושרת (לפי שהיא קדושה, דכתיב (ויקרא כז,לב) העשירי יהיה קודש, ובנה חולין הוא ונמצא נהנה מחלב המוקדשין), ואחרים מתנדבים כן (כלומר: בסתם ודאי אסור לינק מן המעשרות, אבל אחרים מתנדבים כן: שמתנין קודם לכן "על מנת כן אני מכניס נקבה זו לדיר להתעשר: שאם תקדש יהא חלבה חולין" שתהא מניקה ולדה בהיתר; ושמעתי דלהכי מהני להו תנאה: הואיל ויכולין לעכב שלא תכנס נקבה זו לדיר עד לאחר זמן, הלכך מהני תנאה, והוי כנדבה, ולהכי קרי להו 'אחרים': שאינן מחמירין עליהן כראוי; וכן נמי בולד מוקדשין לא היו מקדישין חלב האם);

ולד המוקדשין לא ינוק מן המוקדשין, ואחרים מתנדבים כן;

הפועלים (שעושין מלאכה בשל הקדש) לא יאכלו מן גרוגרות הקדש (ואף על גב דכתיב כי תבוא בכרם רעך ואכלת וגו' (דברים כג,כה) ואמרינן בפרק 'השוכר את הפועלים' (בבא מציעא דף פז:) בפועל הכתוב מדבר - בשל הקדש לא יאכלו, ד'כרם רעך' אמר רחמנא, ולא כרם של הקדש), וכן פרה (של חולין, חרשה בשל הקדש) מכרשיני הקדש.

גמרא:

קתני '*ולד המעושרת לא ינק מן המעושרת*'; מנהני מילי?

אמר רב אחדבוי בר אמי: אתיא העברה העברה מבכור (כתיב בבכור (שמות יג,יב) והעברת כל פטר רחם, וכתיב במעשר (ויקרא כז,לב) כל אשר יעבור תחת השבט [העשירי יהיה קדש לה'] מה בכור מועלין בו אף מעשר נמי דנוהג בנקבה מועלין בכולו אפילו בחלב): מה בכור מועלין בו (בכל דבר שיש בו, דזכר הוא ולא נקבה) - אף חלב המעושרת מועלין בו.

חלב המוקדש?

נמי אתיא אמו אמו מבכור (כתיב בבכור (שמות כב,כט) כן תעשה לשורך לצאנך שבעת ימים יהיה עם אמו, וגבי מוקדשין כתיב בפרשת 'אמור' [ויקרא כב,כז]: והיה שבעת ימים תחת אמו: מה בכור שהוא זכר מועלין בכולו - אף מוקדשין נמי מועלין בכולו).

הפועלין לא יאכלו [מן גרוגרות הקדש וכן פרה מכרשיני הקדש]:

מאי טעמא (לא תאכל מכרשיני הקדש)? (גבי פועלין דלא יאכלו מגרוגרות של הקדש לא צריך למיבעי, דהא מיעט קרא בפירוש (דברים כג,כה) '[כרם] רעך' ולא הקדש, אבל פרה, דלא כתיב בה הכי קבעי.)

אמר רב אחדבוי בר אמי: דאמר קרא: (דברים כה,ד) לא תחסום שור בדישו; דישו שלך, ולא דישו של הקדש (כלומר: כי דש בשלך - לא תחסום, אבל כי דש בשל הקדש אתה חוסם, דענינא כולה בחולין קמיירי).

הדש קלעילין (מין קטנית) בשדה הקדש - מעל (של חולין בשדה הקדש מעל, דנהנה מהקדש).

והא בתלוש בעינן (כדאמרינן לקמן בפרק 'הנהנה' (דף יח:) דאין מעילה במחובר לקרקע, וכל שכן בקרקע עצמו)?

אמר רבינא: (מדקאמר 'מעל') שמע מינה: אבקה מעלי לה (אבק של שדה מעלי להו לאותן קלעילין, וכי מעלה אבק מן הקרקע דמתערב בקלעילין - הוה ליה 'תלוש', ולהכי מעל).

(מעילה יג,ב)

משנה:

שרשי אילן [של] הדיוט הבאין בשל הקדש, ושל הקדש שבאין בשל הדיוט - לא נהנין ולא מועלין (דאזלינן בתר אילן, ואילן בשל הדיוט קאי);

מעין שהוא יוצא מתוך השדה של הקדש (שהמעין מתוך שדה של חולין הוא נובע, אלא שיוצא ומושך בתוך שדה של הקדש) - לא נהנין (כל זמן שהוא בתוך שדה של הקדש) ולא מועלין (כל מי שהוא שותה ממנו בתוך שדה של הקדש);

יצא חוץ לשדה - נהנין ממנו;

המים שבכד של זהב (באותו כד שהיו ממלאים לצורך ניסוך, כדתנן בפרק 'לולב וערבה' (סוכה דף מח:) כמעשהו בחול כך מעשהו בשבת, אלא שהיה ממלא מערב שבת מן השילוח בחבית של זהב שאינה מקודשת כדי שלא יפסל בלינה) - (ובאותם מים שבחבית של זהב שאינה מקודשת) לא נהנין (משום דנתמלאו לצורך הקדש) ולא מועלין (משום דלא נתקדשו לניסוך המים למעילה עד שינתנו בצלוחית של זהב, דהיינו כלי מקודש לכך);

נתנן בצלוחית - מועלין בהן;

ערבה (שהיה סידורן בהר הבית) - לא נהנין (קודם שזקפוה אצל המזבח הואיל ולכך עומדת) ולא מועלין; (אבל משזקפוה דנעשית מצוותה - נהנין ממנה;)

רבי אלעזר ברבי צדוק אומר: נוהגין היו הזקנים שנהנים ממנו בלולביהן (אפילו קודם שנזקפה אצל המזבח).

גמרא:

אמר ריש לקיש: '*אין מועלין*' - בכולן, אבל מועלין בשלש לוגין (שאם יש באותו כד של זהב יותר משלשה לוגין - אין מועלין בהן, אבל אם יש בכד שלשה לוגין, לא פחות ולא יותר - דאין ביה שיעור ניסוך - מועלין בו).

והקתני סיפא '*נתנו לצלוחית מועלין בהן*', מכלל דרישא (בכד של זהב) אפילו בשלשת לוגין (גרידי) נמי לא!?

אלא אי איתמר - אסיפא איתמר: '[נתנן בצלוחית] *מועלין בהן*'; אמר ריש לקיש: אין מועלין אלא בשלשה לוגין; ורבי יוחנן אמר: מועלין בכולן.

למימרא דקסבר ריש לקיש יש שיעור למים (של ניסוך, דהיינו שלשה לוגין, להכי אין מועלין בהו אלא בשלשה לוגין = כשיעור הראוי לניסוך; ורבי יוחנן סבר אין שיעור למים, להכי קאמר מועלין בכולן)? והתנן [זבחים פ"יג מ"ו]: '*אמר רבי אל[י]עזר\*: המנסך מי חג בחג בחוץ – חייב*' (משום 'מעלה בחוץ': דכל דבר שהוא מתקבל בפנים - חייבין עליו משום שחוטי חוץ, כדאמרינן במסכת זבחים), ואמר רבי יוחנן משום מנחם יודאפה (התם בפרק 'השוחט והמעלה בחוץ'): רבי אל[י]עזר\* בשיטת רבי עקיבא אמר, דדריש 'נסכיהם [בפרשת הקרבנות בפרשת פנחס כתיב פעמים רבות, וכתיב בכל יום מימי חג הסוכות]: אחד ניסוך המים ואחד ניסוך היין' (וכיון דניסוך המים נפקא ליה מדאורייתא - משום הכי קאמר דחייב עליו משום מעלה בחוץ), ואמר ריש לקיש (לרבי יוחנן): '(כיון דאמרת דרבי אלעזר בשיטת רבי עקיבא אמרה, דדריש נסכיהם, ואמרת דניסוך המים הוי דאורייתא כמו ניסוך היין, אם כן נימא הכי:) אי מה יין שלש לוגין - אף מים שלש לוגין', (ומדקאמר ליה ריש לקיש הכי -) מכלל דסבר ריש לקיש אין שיעור למים (לניסוך)?!

לטעמא דמנחם יודאפה קאמר (וקאמר ליה ריש לקיש לטעמיה דרבי מנחם, דאמר 'אין שיעור למים', וקדריש 'נסכיהם': אי מה יין שלשה לוגין אף מים שלשה לוגין; והא שמעינן ליה לרבי יוחנן דאמר משום מנחם יודפאה 'מועלין בכולן', דמשמע דאין שיעור למים; אבל ריש לקיש לעולם סבירא ליה דיש שיעור למים, כדאמרינן לעיל).\*[## נראה לי שהגירסה הנכונה כאן היא רבי אלעזר, וכן הוא במשניות בזבחים; ועוד: רבי אלעזר בן שמוע היה תלמידו של רבי עקיבא, ולכן נראה לומר שרבי אלעזר אמר בשיטת רבי עקיבא; אך אם נגרוס 'רבי אליעזר', האם נראה לומר שרבי אליעזר אמר בשיטת תלמידו?]

משנה:

הקן שבראש האילן של הקדש (בגמרא מפרש מאיזה עצים הוא עשוי) לא נהנין ולא מועלין;

שבאשירה - יתיז בקנה (שאם אינו יכול להגיע בידו לקן - יפיל בקנה הקן לארץ, אבל לא יעלה לאילן ויקחנו: שלא יהנה מן האילן בעלייתו כשעולה עליו; ובגמרא מפרש מאי 'יתיז'.)

המקדיש את החורש - מועלין בכולו (בעצים בענפים ובנבייה).

(מעילה יד,א)

גמרא:

איתמר: עבודת כוכבים שנשתברה מאליה: רבי יוחנן אמר: אסורה, וריש לקיש אמר מותרת:

רבי יוחנן אמר אסורה - דלא בטלה עובד כוכבים (שהרי לא ביטלה עובד כוכבים בפירוש); וריש לקיש אמר מותרת: (דביטלה העובד כוכבים בלבו:) מימר אמר: "היא גופה לא מצלה (שלא הצילה עצמה שלא תישבר), לדידי מצלה לי?"!

איתיביה ריש לקיש לרבי יוחנן: '*הקן שבראש האילן של הקדש - אין נהנין ואין מועלין; שבאשירה - יתיז בקנה*' מאי? לאו דאיתבר מגופה (מגופיה של אילן: שיבר מן הענפים של אילן ועשה הקן, דהיינו עבודת כוכבים שנשתברה מאליה: דלא ביטלה העובד כוכבים), וקתני '*יתיז בקנה*' (משמע דמותר בהנאה)?

לא, דאייתי (העוף) עצים מעלמא (ועשה קן). [גירסת רש"י, הדומה לסוגיא המקבילה במסכת עבודה זרה מב,ב על פי השטמ"ק אות א:, וכן הב"ח] דיקא נמי דקתני גבי הקדש 'לא נהנין ולא מועלין': אי אמרת בשלמא דאייתי מעלמא וקינתה בהן - היינו דקתני '*לא מועלין ולא נהנין*': לא נהנין מדרבנן (הואיל ועל אילן של הקדש קאי) ולא מועלין דאורייתא, דהא לא קדשי (הואיל דאייתי מעלמא); אלא אי אמרת דאיתבר מגופה, אמאי אין מועלין?

מאי איריא (לעולם אימא לך דאיתבר מגופיה, ואמאי לא מועלין הכא גבי הקדש)? - הכא בגידולין הבאין לאחר מכאן (לאחר שהוקדש) עסקינן, וקסבר אין מועלין בגידולין (וליכא למידק מהכא לעבודת כוכבים שנשתברה מאליה, ולא קשיא לרבי יוחנן).

[רש"י לא גורס: אי הכי - אמאי של הקדש אין נהנין ואין מועלין? אלא בגידולין הבאין לאחר מכאן, וקסבר אין מועלין בגידולין; הכי נמי מסתברא, דאי סלקא דעתא דאייתי מעלמא - אמאי יתיז בקנה? לשקליה משקל!?]

אמר רבי אבהו אמר רבי יוחנן: לעולם דאייתי מעלמא, ומאי '*יתיז*' = יתיז אפרוחים. (רבי אבהו מתרץ להאי 'יתיז' לאו בקן עצמו מיירי, אלא דכיון דאיתבר מגופה דאשרה - קן עצמו אסור בהנאה; אלא מאי 'יתיז בקנה'? - באפרוחים קמיירי;

לישנא אחרינא: '**הכי נמי מסתברא**...', ולא שמענו, משום דקתני בה 'לישקליה משקל' דמשמע שיעלה באילן ויקחהו בידו, והא אי אפשר שלא יהנה מן האילן! [הב"ח: נראה ברור רצה לומר דיש לישנא אחרינא, והיינו כמו שהגירסא לפנינו, וזה היה לרש"י ל'לישנא אחרינא', וקאמר דלא שמיע ליה - כלומר לא סבירא ליה – דקשה על זה דקתני בה 'לשקליה משקל'])

אמר ליה רבי יעקב לרבי ירמיה: אפרוחים כאן וכאן (בין באילן של הקדש ובין של אשרה) מותרין (לפי שאינן צריכין לאילן: שפורחין בכל מקום שרוצין), (אבל) ביצים כאן וכאן אסורין (משום דלא ניידי וצריכין לאילן, וכאילן עצמו דמי).

אמר רב אשי: אם אפרוחים צריכין לאמן (שעדיין לא גדלה נוצתן ואינן יכולין לפרוח) - כביצים דמו (ואסירי).

משנה:

הגזברים שלקחו עצים (מן היער של חולין לצורך קורות) - מועלין בעצים (עצמן הראוים לקורות) ואין מועלין לא בשיפויי (הנסורת שמשפה החרש מן הקורה) ולא בנבייה (היינו עלין שלהן, לפי שהגזברים לא קנו והקדישו אלא דבר הצריך לבנין, ולא שפוייה ונבייה).

גמרא:

אמר שמואל: בונין בחול ואחר כך מקדישין (כלומר: כשהן בונין בבדק הבית, היו קונין כל צרכי הבנין ממעות של חולין, או היו לוקחין כל צרכי הבנין באמנה, ולאחר שנגמר הבנין - היו מקדישין אותו כן: שהיו מביאין ממעות של הקדש כשיעור דמי כל הבנין והשבח שהשביחו האומנין בבנין ושכר האומנין, ואומר "תחול קדושה שיש במעות הללו על הבנין הזה" ונמצא הבנין קדוש, והמעות יצאו לחולין, ופורעין מהן שכר האומנין ממה שחיללו והשבח שהשביחו האומנין בבנין, ופורעין לאותן שלוו מהן מעות של חולין שקנו בהן צורכי הבנין, או לאותן שהאמינו להן צרכי הבנין).

מאי טעמא (בונין בחול)?

מאן דמתנדב מעות מקדש להו (משום דמאן דמתנדב מעות לבדק הבית - לאלתר מקדיש להו, וכיון דמקדיש להו - שוב אינו יכול לקנות בהן דבר של חולין בהדיא, לפי שהמוכר היה מועל בהן!), דאמר (לפיכך צריך שיאמר כך): תיחול קדושת מעות אבנין ויהיב להון לאומנין בשכרן (שיהו מחוללין קודם שיבואו לידי המוכר).

(מעילה יד,ב)

מיתיבי [שקלים פ"ד מ"ה]: '*מותר הקטרת* (מה שהיה נשאר על שס"ה מנה) *מה היו עושין בו* (דלאחר שנכנס ניסן אין ראוייה להקטרה, דבעינן 'חדש והבא קרב מתרומה חדשה')*? - היו מפרישין ממנה* (ממותר הקטרת כנגד) *שכר האומנין* (דקסלקא דעתא דלאלתר כשקנו צרכי הבנין מיד היו מחללין מעות הקדש בשעת קניה על העצים ועל האבנים ועל כל צרכי הבנין שקנו ופורעין, אבל לא שכר האומנין שבונין בבנין: שהכל היה קדש חוץ מן השבח שהיו האומנים משביחין בבנין בכל יום; ובכל יום היה הגזבר מביא מעות הקדש כשיעור השבח שהשביחו האומנין בבנין באותו יום)*, ומחללין אותה על מעות האומנין* (על השבח שהשביחו האומנין בבנין באותו יום)*, ונותנין אותה לאומנין בשכרן, וחוזרין ונוטלין אותה מתרומה חדשה*' (והיינו טעמא דעושין כן בכל יום: משום טעמא דאמרן לעיל: ד'מאן דמתנדב מעות וכו'; והיו המעות חולין [הב"ח: לאחר שנפדה באותו יום] והבנין קדש; אבל לא היה הגזבר נותן להן המעות לאלתר: דשכירות אינה משתלמת אלא לבסוף, כשיגמר הבנין; וכן היו עושין כל השבח, [כ]שעדיין לא היה שם 'מותר הקטרת' – מחללין על המעות; אבל כשמגיע ניסן - שיש שם מותר הקטרת - דצריכין ללוקחו מתרומה חדשה - מחללין אותו מותר הקטרת על אותן מעות חולין שיש ביד הגזבר שחילל על השבח שהשביחו האומנין, והוי הקטרת חול ומעות חזרו לקדושתן כבתחלה, וחוזרין ולוקחין הקטרת מן האומנין מתרומה חדשה); (ואי קשיא לך: מה צורך לחללה על מעות האומנים? ליתבה לקטרת לאומנין לאלתר? - הא לא קשיא: דליכא בהאי מותר כשיעור כל שכר האומנין, להכי עבדי הכי;) - ואמאי (ואי סלקא דעתך כדאמר שמואל דבונין בחול ואחר כך מקדישים)? ליחליה אבנין (ליחלה לקטרת אבנין עצמו, ואמאי מפרישים וכו')?!

(ומשני:) דלא איכא בנין (שלא בנו אותה שנה כלום).

והא 'מעות האומנין' קתני (אלמא דבנו בנין)?

(אִין, ודאי בנו בנין, אלא) דליכא בנין כשיעור מעות.

והאמר שמואל 'הקדש שוה מנה שחיללו על שוה פרוטה מחולל' (ואכתי אם איתא לדשמואל - ליחלה אההוא פורתא בנין על אותו קטורת אף על גב דלא הוי כשיעור דמי הקטרת)?

הני מילי דאי עבד, לכתחלה לא (הלכך מחללין אותה על מעות האומנין בלבד).

רב פפא אמר: היינו טעמא דבונין בחול: לא נתנה תורה למלאכי השרת, אמרי דלמא בעי למיזגא וזגא עלייהו (דאי אפשר דלא יתבי זמנין בטולא דבנין מפני החמה, ונמצא מועל דדלמא בעי למיזגא עליהון, כלומר: שאם הוצרך וישב עליהן - נמצא נהנה מהן): אי בנא בקודשא - אישתכח דקמעיל בקודשא.

תנן: '*הגזברין שלקחו את העצים - מועלין בהן, ואין מועלין לא בשיפויי ולא בנבייה*'; ואמאי מועלין בהן? הכא נמי ליעבד בחול?

אמרי: דדלמא בעי למיזגא וזגא עליהן ואישתכח דקא מועל בקדשים.

אמר רב פפא: אי בעצים דמכאן ואילך (כלומר: אי בעצים דאין דעתו לבנותן בבנין עד זמן מרובה) - הכי נמי (דלא מקדשינן להו עד שיבנו בבנין, דאיכא למיחש דלמא יתיב עליהון וקא מעיל), אלא כי תנן במתניתין (דמועלין) - בעצים דיומיה (שדעתו לבנותן בו ביום שלקחום, דהשתא ליכא למיחש דלמא אתי למזגא עליהון: הואיל ובנו להו לאלתר בו ביום בבנין).

הדרן עלך ולד חטאת